Ego VV. Comes Viennensis  Matisconensis, Notum facio universis præsens scriptum inspecturis, quòd ego reddidi  concessi,  sine aliquâ retentione quitavi in perpetuum Ecclesiæ Trenorchiensi, amore Dei  Guichardi Abbatis ejusdem loci quicquid juris habet apud Villamnovam, quæ Silviniacus nominatur, secundùm quod à supermanentibus patriæ divisum est,  testificatum. Guia ista facta fuit à senioribus, quos nos ipsi ad hoc elegimus, à puteo qui est in medio villæ superiùs, versùs Cusiriacum:  in transverso villæ, juxta eumdem puteum, à fossato in fossatum. Et illam partem villæ, hinc  inde, sicut divisum est, Ecclesiæ Trenorchiensi liberè cum omni dominio reddidi, juramento præstito, inviolabiliter me observaturum in perpetuum promittendo. Et quoniam nullo modo volo quòd à me, vel ab heredibus meis inferri possit de cætero supradictæ Ecclesiæ aliqua calumpnia vel injuria, in hujus concessionis testimonium præsentem paginam memoratæ Ecclesiæ tradidi, sigilli mei appensione confirmatam. Actum apud Chaselles, anno Incarnationis Dominicæ M. CC. XXII. mense Aprilis. Pendet sigillum de filo serico, mixto ex rubro  viridi.